Earth Angel

«Earth Angel» (stundom kalla «Earth Angel (Will You Be Mine)») er ein song av den USA-amerikanske doo-wop-gruppa The Penguins. Han vart produsert av Dootsie Williams og gjeven ut som debutsingelen deira i oktober 1954 på Dootone Records. The Penguins hadde oppstått året før og spelt inn songen som ein demo i ein garasje i sørlege Los Angeles. Opphavet til songen var omstridd og kjem frå fleire kjelder, mellom anna songar av Jesse Belvin, Patti Page og The Hollywood Flames. Usemje om forfattarskapen førte til ein bitter rettsstrid med Williams i åra etter singelen kom ut.

Sjølv om songen vart overdubba med fleire instrument, vart den originale demoversjonen ein uventa hit, og gjorde det kjapt betre enn A-sida av singelen. Songen byrja å gjere det bra i Sør-California, og spreidde seg ut over heile landet i løpet av vinteren 1954-1955. «Earth Angel» vart den første utgjevinga frå eit sjølvstendig selskap som gjekk inn på den nasjonale poplista til Billboard, der han nådde topp 10. Han var ein stor hit på R&B-lista og låg på toppen av denne lista i fleire veker. Ein coverversjon av ei kvit vokalgruppe, The Crew-Cuts, klatra enno høgare på poplista, til ein tredjeplass. Fleire coverversjonar følgde, mellom andre av Gloria Mann, Tiny Tim, Johnny Tillotson og Elvis Presley.

Songen vart den einaste hitten til The Penguins, og selde etter kvart over 10 millionar eksemplar. Den originale innspelinga selde godt gjennom heile 1950-åra, og vert no rekna som ein av dei mest kjende doo-wop-songane. I 2005 var songen ein av 50 innspelingar som vart vald ut av Library of Congress for National Recording Registry, eit nasjonalt platearkiv, som gjeld innspelingar som er «kulturelt, historisk eller estetisk viktige».

Andre versjonar
«Earth Angel» har blitt mykje spelt av andre artistar, og mange av dei kom like etter songen vart ein suksess, mellom andre fleire kvite artistar som Gloria Mann, Pat O'Day og Les Baxter. Elvis Presley spelte inn ein uformell versjon av songen medan han var i militæret i Tyskland. «The Flying Saucer» (1956) vert ofte rekna som den første mashup-songen og sampla songen utan løyve. Andre versjonar er blitt spelt inn av Johnny Tillotson, The Cleftones, The Vogues, New Edition, The Temptations, Joan Baez, Bella Morte og Johnny Preston.

Ettermæle
Sjølv om The Penguins alrdi fekk ein annan suksess, har denne songen blitt mykje hylla. Rolling Stone plasserte songen på 152. plassen på lista si over dei 500 største songane gjennom tidene, og kalla han «ei særs viktig innspeling i den tidlege utviklinga av rock and roll. Den naturlege, uanstrengde vokalen til The Penguins, fire svarte skuleelevar frå L.A., definerte gatehjørneelegansen i doo-wop».

Salslister

Vekeslister 

The Penguins-versjonen

The Crew-Cuts

Gloria Mann-versjonen

Johnny Tillotson-versjonen

The Vogues-versjonen

New Edition-versjonen

Kjelder

Denne artikkelen bygger på «Earth Angel» frå ,  den 13. februar 2018. 
 oppgav desse kjeldene:

Songar frå 1954
Singlar frå 1955
Singlar frå 1956
Singlar frå 1959
Singlar frå 1960
Singlar frå 1986
The Crew-Cuts-songar
Bobby Vinton-songar
The Vogues-songar
Elvis Presley-songar
New Edition-songar
Aaron Neville-songar
Death Cab for Cutie-songar
Johnny Preston-songar
The Fleetwoods-songar
Tiny Tim-songar
Grammy Hall of Fame Award
Songar på toppen av Billboard Hot R&B/Hip-Hop Songs-lista
United States National Recording Registry-innspelingar
 154
Doo-wop-songar
Les Baxter-songar
Bobby Vee-songar
The Four Seasons-songar
Sha Na Na-songar
Freddy Fender-songar
Neil Sedaka-songar
Dr. Hook and The Medicine Show-songar